## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Predmet zákazky:

**„Generálna oprava motorov“**

V Banskej Bystrici, august 2019

 **OBSAH**

1. Identifikácia verejného obstarávateľa
2. Predmet zákazky
3. Miesto a množstvo dodania predmetu zákazky
4. Typ zmluvy
5. Predpokladaná hodnota zákazky
6. Trvanie zmluvy
7. Obhliadka predmetu zákazky
8. Zdroj finančných prostriedkov
9. Jazyk ponuky
10. Podmienky predkladania ponúk
11. Podmienky účasti
12. Obsah ponuky
13. Lehota na predkladanie ponúk
14. Doplnenie, zmena a odvolanie ponuky
15. Náklady na ponuku
16. Rozdelenie zákazky na časti
17. Variantné riešenie
18. Vyhradenie práva
19. Komunikácia
20. Vysvetlenie požiadaviek uvedených vo Výzve
21. Kritériá na vyhodnotenie ponúk a pravidlá ich uplatnenia
22. Použitie elektronickej aukcie
23. Prijatie ponuky a uzavretie zmluvy
24. Záverečné ustanovenia
25. Prílohy
26. **Identifikácia verejného obstarávateľa**
	1. **Názov:** Banskobystrická regionálna správa ciest, a.s.

**IČO:** 36 836 567

**Sídlo:** Majerská cesta 94, 974 96 Banská Bystrica

**Štatutárny orgán:** Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

**Typ verejného obstarávateľa:** právnická osoba, ktorá spĺňa požiadavky podľa odseku 2 podľa

§ 7 ods. 1 písm. d) a ods. 2 písm. c)

**Kontaktná osoba vo veciach procesu verejného obstarávania:** Ing. Peter Iglár – kontrolný špecialista, peter.iglar@bbrsc.sk, +421(48)472 73 83

**Kontaktná osoba vo veciach technických:** Ján Lehotský – vedúci dopravy, jan.lehotsky@bbrsc.sk, +421 0918 543 727

# Predmet zákazky

2.1 Predmetom zákazky je zabezpečenie služby, a to generálnej opravy (ďalej len „GO“) motorov TATRA T815 v počte 4 ks a motorov Š - 706 MTS bez turba v počte 3 ks v rozsahu podľa opisu predmetu zákazky uvedeného v prílohe č. 3a a 3b tejto výzvy. Predmet zákazky bude dopravený na GO do priestorov (servisnej dielne) úspešného uchádzača a prevzatý z GO z priestorov (servisnej dielne) úspešného uchádzača kapacitami verejného obstarávateľa. Pri priestore (servisnej dielni) nachádzajúcej sa do 150 km vrátane od sídla verejného obstarávateľa, hradí náklady spojené s dopravením a prevzatím predmetu zákazky verejný obstarávateľ. V ďalšom prípade sa bude postupovať v súlade s článkom III. bod 3 Zmluvy o dielo (Príloha č. 2a a 2b tejto Výzvy). Poskytnutie služby v dohodnutom čase, mieste a podľa ostatných podmienok je súčasťou Zmluvy o dielo (Príloha č. 2a a 2b tejto Výzvy) v rozsahu poskytnutia uvedeného v Opise predmetu zákazky (Príloha č. 3a a 3b tejto Výzvy) a v Zmluve o dielo (Príloha č. 2a a 2b tejto Výzvy).

2.2 Spoločný slovník obstarávania (CPV):

 Hlavný predmet: 50116000-1 Oprava a údržba konkrétnych častí vozidiel

 2.3 Predmet zákazky je rozdelený na dve samostatné časti, a to podľa typu motorov:

 2.3.1 Časť predmetu zákazky č. 1 – Motory TATRA T815

 Časť č. 1 – Motory TATRA T815 – predmetom je zabezpečenie služby, a to GO motorov TATRA T815 v počte 4 ks v rozsahu podľa opisu predmetu zákazky uvedeného v prílohe č. 3a tejto výzvy. Predmet zákazky bude dopravený na GO do priestorov (servisnej dielne) úspešného uchádzača a prevzatý z GO z priestorov (servisnej dielne) úspešného uchádzača kapacitami verejného obstarávateľa. Pri priestore (servisnej dielni) nachádzajúcej sa do 150 km vrátane od sídla verejného obstarávateľa, hradí náklady spojené s dopravením a prevzatím predmetu zákazky verejný obstarávateľ.

2.3.2 Časť predmetu zákazky č. 2 – Motory Š – 706 MTS

 Časť č. 2 – Motory Š – 706 MTS – predmetom je zabezpečenie služby, a to GO motorov Š – 706 MTS bez turba v počte 3 ks v rozsahu podľa opisu predmetu zákazky uvedeného v prílohe č. 3b tejto výzvy. Predmet zákazky bude dopravený na GO do priestorov (servisnej dielne) úspešného uchádzača a prevzatý z GO z priestorov (servisnej dielne) úspešného uchádzača kapacitami verejného obstarávateľa. Pri priestore (servisnej dielni) nachádzajúcej sa do 150 km vrátane od sídla verejného obstarávateľa, hradí náklady spojené s dopravením a prevzatím predmetu zákazky verejný obstarávateľ.

Možnosť predloženia ponúk na jednotlivé časti nie je obmedzená, uchádzač môže predložiť ponuku na jednu časť alebo viacero častí.

# Miesto a množstvo dodania predmetu zákazky

3.1 Časť predmetu zákazky č. 1 – Motory TATRA T815 – generálne opravy motorov v množstve 4-och kusov, ktorých oprava sa bude vykonávať v priestoroch (servisnej dielni) úspešného uchádzača.

3.2 Časť predmetu zákazky č. 1 – Motory Š – 706 MTS – generálne opravy motorov v množstve 4-och kusov, ktorých oprava sa bude vykonávať v priestoroch (servisnej dielni) úspešného uchádzača.

# Typ zmluvy

* 1. Zmluva o dielo samostatne pre jednotlivé časti.

# Predpokladaná hodnota zákazky

* 1. Celková predpokladaná hodnota zákazky - neuvádza sa

 5.1.1 Predpokladaná hodnota pre časť predmetu zákazky č. 1 – Motory TATRA T815 – neuvádza sa

 5.1.2 Predpokladaná hodnota pre časť predmetu zákazky č. 2 – Š – 706 MTS – neuvádza sa

# Trvanie zmluvy

* 1. Zmluva sa uzatvára na dobu **12 mesiacov** od nadobudnutia účinnosti zmluvy.Zmluva nadobúda platnosť dňom podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle obstarávateľa. Lehota na uskutočnenie služby v rozsahu opisu predmetu zákazky na jeden motor je do **40 kalendárnych dní** od dopravenia (odovzdania) predmetu GO do priestorov (servisnej dielne) úspešného uchádzača.

# Obhliadka predmetu zákazky

* 1. Obhliadka predmetu zákazky sa nevyžaduje, nakoľko rozsah opravy je určený v opise predmetu zákazky (príloha č. 3a a 3b tejto výzvy) a opravy sa budú vykonávať podľa potrieb počas platnosti Zmluvy o dielo.

#  Zdroj finančných prostriedkov

8.1 Predmet zákazky bude financovaný z vlastných zdrojov verejného obstarávateľa. Platba sa uskutoční na základe faktúry formou bankového prevodu v súlade s Obchodnými podmienkami (Zmluvy o dielo).

# Jazyk ponuky

9.1 Ponuka vrátane dokladov a dokumentov musí byť predložená v slovenskom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Generálne opravy motorov Časť č. 1/Časť č. 2“.

* 1. Predkladanie ponúk je umožnené registrovaným uchádzačom.
	2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 12 tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za poskytnutie predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky bez DPH,
* sadzba DPH,
* celková cena za predmet zákazky vrátane DPH,
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač **musí** spĺňať podmienku účasti týkajúcu sa **osobného postavenia podľa:**
* **§ 32 ods. 1 písm. e) ZVO,** t.j. uchádzač **je oprávnený poskytovať služby**, ktoré zodpovedajú predmetu zákazky,
* **§ 32 ods. 1 písm**. **f) ZVO,** t.j. **čestné vyhlásenie** (Príloha č. 4 Výzvy),že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte pdf,
* **§ 34 ods. 1 písm. a) ZVO,** t.j. uchádzač preukáže technickú spôsobilosť alebo odbornú spôsobilosť zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov s kontaktnou osobou a telefonickým kontaktom, ktorý musí obsahovať poskytnutie služieb rovnakého alebo podobného charakteru ako je predmet zákazky, ktorých cena kumulatívne (spolu) za všetky tri predchádzajúce roky od vyhlásenia verejného obstarávania dosiahla úroveň pre Časť č. 1 **minimálne 20 000,- EUR,** z toho každé plnenie/ zmluva musí presiahnuť hodnotu min. 5 000,- EUR a pre Časť č. 2 **minimálne 10 000,- EUR,** z toho každé plnenie/ zmluva musí presiahnuť hodnotu min. 3 000,- EUR. Za služby rovnakého alebo podobného charakteru ako je predmet zákazky sa považujú služby opráv/ generálnych opráv pre Časť č. 1 motorov TATRA T815 a pre Časť č. 2 motorov Š – 706 a LIAZ.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Verejný obstarávateľ požaduje, aby uchádzač alebo záujemca a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne,

# Obsah ponuky

* 1. Ponuka musí obsahovať:
* **Krycí list ponuky** v zmysle prílohy č. 5 tejto Výzvy, v ktorom musia byť uvedené základné identifikačné údaje v minimálnom rozsahu meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača, adresa, IČO a označenie súťaže,
* **dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa **osobného postavenia** podľa bodu 11. tejto Výzvy,
* **návrh na plnenie kritérií** v zmysle prílohy č. 1a a 1b k častiam č. 1 a č.2 tejto Výzvy, podpísané uchádzačom (jeho štatutárnym zástupcom resp. ním splnomocnenou osobou),
* **Zmluva o dielo k jednotlivým častiam** (príloha č. 2a a 2b tejto Výzvy),vyplnenú apodpísanúuchádzačom (jeho štatutárnym zástupcom resp. ním splnomocnenou osobou),
* **Čestné vyhlásenie,** že jednotlivé dodané náhradné diely v zmysle požadovanej generálnej opravy vozidla sú originálne diely pre Časť č. 1 značky TATRA (prípadne adekvátne náhrady za podmienok dodržania povolených rozmerových tolerancií určených výrobcom TATRA) a pre Časť č. 2 značky LIAZ (prípadne adekvátne náhrady za podmienok dodržania povolených rozmerových tolerancií určených výrobcom LIAZ),
* **Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

# Lehota na predkladanie ponúk

* 1. Ponuky musia byť **doručené do 02.09.2019 do 11:00:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Doplnenie, zmena a odvolanie ponuky**

14.1 Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

1. **Náklady na ponuku**

15.1 Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky

1. **Rozdelenie zákazky na časti**
	1. Predmet zákazky sa delí na časti.
2. **Variantné riešenie**

17.1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

1. **Vyhradenie práva**

18.1 Verejný obstarávateľ si vyhradzuje právo:

a) zrušiť predmetnú zákazku,

b) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO,

c) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky.

Následne bude použitý postup zadávania zákazky zrušený.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali verejné obstarávania prostredníctvom webovej stránky verejného obstarávateľa systému JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena v EUR bez DPH, zaokrúhlená na dve desatinné miesta.
	2. Pod cenou sa rozumie celková cena za vykonanie predmetu zákazky v EUR bez DPH, ktorá je výsledkom vyplnenia návrhu na plnenie kritérií vypracovaného uchádzačom v zmysle opisu predmetu zákazky uvedeného v prílohe č. 3a/3b tejto Výzvy.

# Použitie elektronickej aukcie

* 1. Elektronická aukcia sa nepoužije.

# Prijatie ponuky a uzavretie zmluvy

* 1. Verejný obstarávateľ príjme ponuku uchádzača **s najnižšou celkovou cenou v EUR bez DPH za dodanie predmetu zákazky**.
	2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za dodanie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za dodanie predmetu zákazky, na treťom mieste sa umiestni uchádzač s treťou najnižšou celkovou cenou za dodanie predmetu zákazky atď..
	3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
	4. V prípade ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom Rámcovú kúpnu zmluvy, vyhradzuje si verejný obstarávateľ právo osloviť na uzatvorenie Rámcovej kúpnej zmluvy uchádzača, ktorý sa umiestnil ako druhý v poradí.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

# Prílohy

* Príloha č. 1a/ 1b Výzvy – Návrh na plnenie kritérií
* Príloha č. 2a/ 2b Výzvy – Zmluva o dielo
* Príloha č. 3a/ 3b Výzvy – Opis predmetu zákazky
* Príloha č. 4 Výzvy – Čestné vyhlásenie
* Príloha č. 5 Výzvy – Krycí list ponuky